Adeg-agi, nettaf tezdeɣ deg-s tteryel, waɣzen. Sumata idgan akk i nettaf deg tmacahut kecmen deg usugnen ttwaḥsaben dayen yessuhamen. Akken i d-tebder ilel d adeg i d-yettafen iman-is d aferdis ilaway yellan deg tudert akken yettunaḥsab d aferdis asugnan. D adeg yesɛan azal d ameqqran deg tsekla taqbaylit. Deg tmacahut ilel ur yezmir ara menwala ad tyezger anagar ifrax yettaken tudert-nsen d asfel neɣ iɛawdiwen yettafgen86. Ilel d adeg issexdamen aṭas yimnamaren akken ad nɣen aṣaḍ neɣ akken ad fren taɣawsa-nni i yellan d iswi nwasaḍ.